text: У гаспадарцы першай давялі да ладу глебаапрацоўчую тэхніку. Гэтымі днямі займаюцца рамонтам камбінаваных пасяўных агрэгатаў. Рамонтная база ў сельгаставарыстве створана даволі неблагая. Механічныя майстэрні ўкамплектаваны неабходнымі станкамі і інструментамі, што дазваляе своечасова спраўляцца з усімі тэхналагічнымі працэсамі.
  На тэрыторыі машыннага двара, які з’яўляецца адным з лепшых сярод гаспадарак раёна, пастаянна падтрымліваецца парадак. З восені тэхніка на зімовае захоўванне пастаўлена згодна з правіламі. Людзям створаны належныя ўмовы не толькі для работы: ёсць бытоўка для прыёму ежы і адпачынку.